el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el uk el el en el el el el en el el el el el el el el el el el el el
Ο Γιάννης Θεωνάς (Φιλότι Νάξου, 29 Οκτωβρίου 1940[5]- 12 Σεπτεμβρίου 2021) ήταν Έλληνας πολιτικός, στέλεχος της Αριστεράς και πρώην ευρωβουλευτής του ΚΚΕ.
Κομμουνιστικό Κόμμα Ελλάδας, Κίνηση για την Ενότητα Δράσης της Αριστεράς και Συνασπισμός Ριζοσπαστικής Αριστεράς
μέλος της Βουλής των Ελλήνων (από 2015, εκλογική περιφέρεια Β΄ Αθηνών)[3]
Ήταν πτυχιούχος της ΑΣΟΕΕ και της Ανωτέρας Τηλεπικοινωνιακής Σχολής. Το 1964 προσλήφθηκε στον ΟΤΕ, όπου εργάστηκε έως το 1994. Υπήρξε δραστήριο συνδικαλιστικό στέλεχος από το 1974, μέλος του Δ.Σ. του ΟΜΕ-ΟΤΕ, του Εργατικού Κέντρου Αθήνας και της ΓΣΕΕ, της οποίας διετέλεσε και Γενικός Γραμματέας την περίοδο 1992-1994.
Ο Θεωνάς έγινε μέλος της Κεντρικής Επιτροπής του ΚΚΕ, το 1987, στην οποία παρέμεινε έως το 1996, ενώ κατά την περίοδο 1990-1994 ήταν και μέλος του Πολιτικού Γραφείου της Κ.Ε. του ΚΚΕ. Από το 1994 έως το 2000 ήταν ευρωβουλευτής του ΚΚΕ. Στο Ευρωκοινοβούλιο διετέλεσε μεταξύ άλλων και αντιπρόεδρος της Επιτροπής Οικονομικής, Νομισματικής και Βιομηχανικής πολιτικής.[6]
Στις 3 Ιουνίου 1994, μετά το τέλος της ομιλίας του υποψήφιου ευρωβουλευτή του ΚΚΕ, Βασιλείου Εφραιμίδη, στη Πλατεία Αριστοτέλους, στη Θεσσαλονίκη, τόσο ο Εφραιμίδης όσο και ο Γιάννης Θεωνάς και ο Μιχάλης Σπυριδάκης, μέλος της Κεντρικής Επιτροπής του ΚΚΕ, δέχθηκαν επίθεση με μαχαίρι από έναν 54χρονο ακροδεξιό. Ο δράστης συνελήφθη και καταδικάστηκε, σε πρώτο βαθμό, σε 15 χρόνια και τρεις μήνες κάθειρξη, για απόπειρα ανθρωποκτονίας κατά του Εφραιμίδη και του Θεωνά και πρόκληση επικίνδυνων σωματικών βλαβών κατά του Σπυριδάκη. Σε δεύτερο βαθμό η ποινή μειώθηκε σε 13 χρόνια και 9 μήνες φυλάκιση.[7]
Το 2000, ύστερα από τη διαγραφή του Μήτσου Κωστόπουλου από το ΚΚΕ, ο Θεωνάς ήρθε σε ανοιχτή σύγκρουση με την ηγεσία του Κόμματος, αποδοκιμάζοντας ανοιχτά τη διαγραφή του Κωστόπουλου, υποστηρίζοντάς τον και λέγοντας πως το Κόμμα βρίσκεται σε λάθος πορεία.[8] Σύντομα, αναγκάστηκε να παραιτηθεί από τη θέση του στο Ευρωκοινοβούλιο, δίνοντας την στον Γιάννη Πατάκη. Κατά τη διάρκεια των προετοιμασιών του 16ου Συνεδρίου του ΚΚΕ, ο Θεωνάς ανακοίνωσε την αποχώρηση του από το Κόμμα. Αμέσως μετά, μαζί με τον Κωστόπουλο και άλλα πρώην στελέχη του ΚΚΕ, ίδρυσε την Κίνηση για την Ενότητα Δράσης της Αριστεράς (ΚΕΔΑ), η οποία συμμάχησε με τον ΣΥΡΙΖΑ.
Στις 30 Ιουνίου 2015 έγινε διοικητής του ΙΚΑ, όμως παραιτήθηκε δύο μήνες μετά, λόγω των πολιτικών εξελίξεων στην Ελλάδα.[9]
Απεβίωσε σε ηλικία 80 ετών στις 12 Σεπτεμβρίου 2021[10][11].
↑ www .protothema .gr /politics /article /1160252 /pethane-o-giannis-theonas /.
↑ www.europarl.europa.eu. 2188. Ανακτήθηκε στις 20  Απριλίου 2022.
↑ vouliwatch .gr /mp /theonas-ioannis. Ανακτήθηκε στις 29  Νοεμβρίου 2017.
↑ 4,0 4,1 www .europarl .europa .eu /meps /en /2188.
↑ Δραστηριότητα ευρωβουλευτή Γιάννη Θεωνά[νεκρός σύνδεσμος]
↑ «Κομμουνιστικό Κόμμα Ελλάδος - Υποψήφιοι Ευρωβουλευτές». Μακεδονικό Πρακτορείο Ειδήσεων. http://www.hri.org/MPA/gr/other/elections99/kke_candidates.html. Ανακτήθηκε στις 5 Νοεμβρίου 2012.
↑ Λάμπρος Σταυρόπουλος (22 Οκτωβρίου 2000). Τα κακά παιδιά του Περισσού. Το Βήμα. Αρχειοθετήθηκε από το πρωτότυπο στις 2012-04-30. https://web.archive.org/web/20120430011002/http://www.tovima.gr/default.asp/?pid=2. Ανακτήθηκε στις 5 Νοεμβρίου 2012.
↑ Παραιτήθηκε ο διοικητής του ΙΚΑ-ΕΤΑΜ, Γιάννης Θεωνάς, 28-8-2015, ΑΠΕ/ΜΠΕ μέσω kathimerini.gr.
↑ «Πέθανε ο Γιάννης Θεωνάς». ProtoThema. 12 Σεπτεμβρίου 2021. Ανακτήθηκε στις 14 Σεπτεμβρίου 2021.
Αυτό το λήμμα για έναν Έλληνα πολιτικό χρειάζεται επέκταση. Βοηθήστε τη Βικιπαίδεια επεκτείνοντας το!